DIRECȚIA ASISTENȚĂ MEDICALĂ ȘI PROTECȚIE SOCIALĂ

COMPARTIMENTUL PROTECȚIE SOCIALĂ

Nr.

APROB

PREȘEDINTE

CONSTANTIN DAN MANU

AVIZAT

SECRETAR GENERAL AL JUDEȚULUI

Ionel VOICA

RAPORT

Privind aprobarea Planului de restructurare a **Centrului de Îngrijire și Asistență Pitești**

Prin adresa înregistrată la Consiliul Județean Argeș sub nr. 837/17.01.2020, reprezentanții DGASPC au transmis Nota de fundamentare nr. 1461/17.01.2020, prin care solicită aprobarea Planului de restructurare a **Centrului de Îngrijire și Asistență Pitești**.

**Planul de restructurare a Centrului de Îngrijire și Asistență Pitești a fost avizat de Autoritatea Națională pentru Persoanele cu Dizabilități prin adresa nr. 10858/2/ANPD/23.12.2019, cu termen de finalizare în anul 2021.**

Având în vedere *Metodologia de elaborare a planului de restructurare a centrelor rezidențiale pentru persoanele adulte cu handicap*, aprobată prin Decizia Președintelui ANPD nr.878/30.10.2018, obiectivul general al procesului de restructurare este de ***a asigura persoanelor adulte cu dizabilităţi serviciile specifice de care au nevoie, în alternative de tip familial sau rezidenţial cu capacitate maximă de 50 de locuri, adaptate nevoilor lor, sigure din punctul de vedere al securităţii personale, în vederea integrării în comunitate şi participării la viaţa acesteia***.

Planul de restructurare concentrează elementele de programare, organizare şi coordonare ale acţiunilor care compun procesul de dezinstituţionalizare de la nivel naţional.

Procesul de dezinstituţionalizare include atât transferul persoanelor adulte cu handicap din centrele rezidenţiale de tip vechi, cât şi dezvoltarea de servicii alternative de tip familial sau rezidenţial şi alte măsuri preventive înfiinţate/dezvoltate în cadrul comunităţii.

Potrivit prevederilor *Ordonanţei de Urgenţă nr.69/2018 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap*, dezinstituționalizarea cuprinde o amplă analiză a situației centrelor rezidențiale, impunându-se urgentarea procesului de tranziţie de la sistemul instituţionalizat la servicii integrate în comunitate.

De asemenea, potrivit art. 51 din Legea nr. 448/2006, modificată și completată prin Ordonanţa de Urgenţă nr.69/2018, tipurile de centre rezidenţiale pentru persoane adulte cu handicap sunt:

- locuinţe protejate,

- centre pentru viaţă independentă,

- centre de abilitare şi reabilitare,

- **centre de îngrijire şi asistenţă**,

- centre respiro/centre de criză .

Conform dispoziţiilor *Metodologiei de elaborare a planului de restructurare a centrelor rezidenţiale pentru persoanele adulte cu handicap*, amintită mai sus, ***procesul de restructurare*** este centrat pe :

1. analiza obiectivă a situaţiei prezente, stabilirea priorităţilor şi a modalităţilor de implementare a procesului de restructurare pe baza prelucrării informaţiilor din evaluarea persoanelor cu handicap din centrele rezidenţiale de tip vechi;
2. evaluarea persoanelor cu handicap din centrele rezidenţiale de tip vechi pe baza unui instrument unic de evaluare la nivel naţional;
3. stabilirea modalităţilor de asigurare a transferului persoanelor adulte cu handicap din centrele rezidenţiale de tip vechi.

În acest sens, cei 149 de beneficiari ai *Centrului de Îngrijire și Asistență Pitești* **au fost evaluaţi**de către echipele multidisciplinare de evaluare, constituite prin Dispoziţia Directorului General al DGASPC Argeş, nr. 6570/12.10.2018,prin aplicarea ***Fişei de evaluare*,** pentru fiecare beneficiar al centrului. De asemenea, au fostutilizate **metode**, precum *interviul*, *observaţia*, *analiza dosarelor* personale, sociale şi medicale.

După finalizarea procesului de evaluare a beneficiarilor și având în vedere rezultatele acestuia, s-a elaborat ***Planul de restructurare*** ***a Centrului de Îngrijire și Asistență Pitești***, prin care s-a propus restructurarea actualului ***Centru de Îngrijire și Asistență Pitești*** și înființarea de servicii sociale specifice nevoilor beneficiarilor, identificate în procesul de evaluare, respectiv :

**- 3 centre de îngrijire și asistență(CIA),** pentru 125 beneficiari(fiecare cu o capacitate de 50 locuri).

Un CIA va fi înființat în actualul CIA Piteşti (existent), iar finanţarea va fi asigurată în funcţie de nevoia de reparaţii si adaptari identificate dupa transferul beneficiarilor în noile servicii şi de asemenea pentru activităţile de funcţionare, din Bugetul Consiliului Judeţean.

Pentru înfiinţarea celorlalte două CIA, resursele financiare și materiale necesare, estimate pentru reabilitarea/modernizarea/accesibilizarea a 2 clădiri în vederea înfiinţarii lor, sunt de 2.000.000 lei şi se vor asigura din bugetul Consilului Judeţean.

urmează să fie identificate imobilele;

- **3 Locuințe maxim protejate(LP)** și a **unui Centru de zi (CZ),** pentru 24 beneficiari (cu o capacitate de 8 locuri fiecare), în com. Băbana, jud. Argeș. Pentru înfiinţarea a 3 LP si a unui CZ în comuna Băbana, DGASPC Argeş deruleză proiectul „Complex de 3 locuinţe protejate şi Centru de zi Băbana”, sat Lupueni, judeţul Argeş, cofinanţat prin Programul Operaţional Regional, al cărui buget este de 4.875.770 lei. În cadrul proiectului se vor realiza: infrastructura necesara funcţionării celor 3 locuinţe protejate, respectiv a centrului de zi, dotarea cu mobilier, cazarmament, echipamente de specialitate, conform standardelor minime de calitate specifice serviciilor sociale ce se vor înfiinţa.

În urma analizei proiectelor de acte normative privind standardele minime de cost pentru serviciile sociale şi privind standardele specifice minime de calitate obligatorii pentru serviciile sociale destinate persoanelor adulte cu dizabilităţi, structura de personal a noilor centre va fi conform *anexelor prezentului raport*.

În momentul stabilirii structurii finale de personal şi de începere a procedurii de restructurare efectivă, se va elabora, împreună cu sindicatul reprezentativ, un REGULAMENT privind organizarea procedurii de restructurare a CIA Piteşti, de concediere a salariaţilor ale căror posturi sunt supuse restructurării, de înfiinţare a noilor servicii, de redistribuire a salariaţilor pe noile posturi înfiinţate conform pregătirii profesionale şi a altor criterii care vor fi stabilite în regulament.

De asemenea, dacă este cazul, se va proceda la reconversia profesională a salariaţilor în vederea repartizării acestora pe noile posturi*.*

Conform *Ordonanţei de Urgenţă nr.69/2018 pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap*, **Planul de restructurare a centrului**, reprezintă documentul avizat de către Autoritatea Naţională pentru Persoanele cu Dizabilităţi şi aprobat de consiliul judeţean, respectiv local al sectorului municipiului Bucureşti, care cuprinde acţiuni planificate pentru perioada 2019-2021 cu scopul de a asigura tranziţia persoanelor cu handicap beneficiare de servicii sociale în instituţii rezidenţiale de tip vechi în alternativele de tip familial sau rezidenţial nou-înfiinţate.

Prin adresa nr. **41012/28.12.2018**, D.G.A.S.P.C. Argeș a transmis către Autoritatea Națională pentru Persoanele cu Dizabilități (ANPD) ***Planul de restructurare*** ***a Centrului de Îngrijire și Asistență Pitești*** **.**

Astfel, prin adresa nr. 10858/2/ANPD/23.12.2019, înregistrată la sediul D.G.A.S.P.C. Argeș cu nr. 453/08.01.2020, a fost **AVIZAT** *Planul de restructurare a* *Centrului de Îngrijire și Asistență Pitești*, județul Argeș, cu sediul în Pitești, Aleea George Ștephănescu, nr.3, jud. Argeș.

Urmare celor menționate anterior, supunem spre aprobare includerea pe ordinea de zi a şedinţei ordinare a Consiliului Judeţean Argeş a proiectului de hotărâre privind aprobarea ***Planul de restructurare a*** ***Centrului de Îngrijire și Asistență Pitești***, județul Argeș, situat în Pitești, Aleea George Ștephănescu, nr.3, județul Argeș, instituție fără personalitate juridică, în subordinea D.G.A.S.P.C. Argeș.

Anexăm prezentului raport structura de personal a noilor centre, precum și o copie a ***Planului de restructurare a*** ***Centrului de Îngrijire și Asistență Pitești***.

**DIRECTOR EXECUTIV, CONSILIER CABINET PREŞEDINTE**

**Ana MINCĂ Dr. Anci IONESCU**

**CONSILIER SUPERIOR**

**Alin STANCIU**

Anexa 2

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Centrul de Îngrijire și Asistență Piteşti** : capacitate 50 beneficiari

|  |  |  |
| --- | --- | --- |
| Nr.  Crt. | Funcţia | Număr de posturi |
| PERSONAL DE SPECIALITATE | |
| 1 | Şef centru | 1 |
| 2 | Medic | 1 |
| 3 | Kinetoterapeut | 1 |
| 4 | Psiholog | 1 |
| 5 | Asistent social | 2 |
| 6 | Asistent medical | 11 |
| 7 | Instructor de educaţie/Ergoterapeut | 1 |
| 8 | Maseur | 1 |
| 9 | Infirmieră | 16 |
|  | **TOTAL PERSONAL SPECIALITATE** | **35** |
|  | PERSONAL CU FUNCŢII ADMINISTRATIVE, GOSPODĂRIRE, ÎNTREŢINERE-REPARAŢII, DESERVIRE | |
| 1 | Administrator/inspector de specialitate/referent de specialitate | 1 |
| 2 | Magaziner/inspector de specialitate/referent de specialitate | 1 |
| 3 | Economist | 1 |
| 4 | Referent SSD | 1 |
| 5 | Bucătar | 5 |
| 6 | Muncitor întreţinere | 1 |
| 7 | Fochist | 3 |
| 8 | Spălătoreasă | 2 |
| 9 | Îngrijitor curăţenie | 4 |
| 10 | Şofer | 1 |
|  | **TOTAL PERSONAL ADMINISTRATIV** | **20** |
|  | **TOTAL POSTURI** | **55** |

Anexa 3

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Centrul de Îngrijire și Asistență**  : capacitate 50 beneficiari

* nu a fost identificată locația -

|  |  |  |
| --- | --- | --- |
| Nr.  Crt. | Funcţia | Număr de posturi |
| PERSONAL DE SPECIALITATE | |
| 1 | Şef centru | 1 |
| 2 | Medic | 1 |
| 3 | Kinetoterapeut | 1 |
| 4 | Psiholog | 1 |
| 5 | Asistent social | 2 |
| 6 | Asistent medical | 11 |
| 7 | Instructor de educaţie/Ergoterapeut | 1 |
| 8 | Maseur | 1 |
| 9 | Infirmieră | 16 |
|  | **TOTAL PERSONAL SPECIALITATE** | **35** |
|  | PERSONAL CU FUNCŢII ADMINISTRATIVE, GOSPODĂRIRE, ÎNTREŢINERE-REPARAŢII, DESERVIRE | |
| 1 | Administrator/inspector de specialitate/referent de specialitate | 1 |
| 2 | Magaziner/inspector de specialitate/referent de specialitate | 1 |
| 3 | Economist | 1 |
| 4 | Bucătar | 5 |
| 5 | Muncitor întreţinere | 1 |
| 6 | Fochist | 3 |
| 7 | Spălătoreasă | 2 |
| 8 | Îngrijitor curăţenie | 4 |
| 9 | Şofer | 1 |
|  | **TOTAL PERSONAL ADMINISTRATIV** | **19** |
|  | **TOTAL POSTURI** | **54** |

Anexa 4

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Centrul de Îngrijire și Asistență**  : capacitate 50 beneficiari

* nu a fost identificată locația -

|  |  |  |
| --- | --- | --- |
| Nr.  Crt. | Funcţia | Număr de posturi |
| PERSONAL DE SPECIALITATE | |
| 1 | Şef centru | 1 |
| 2 | Medic | 1 |
| 3 | Kinetoterapeut | 1 |
| 4 | Psiholog | 1 |
| 5 | Asistent social | 2 |
| 6 | Asistent medical | 11 |
| 7 | Instructor de educaţie/Ergoterapeut | 1 |
| 8 | Maseur | 1 |
| 9 | Infirmieră | 16 |
|  | **TOTAL PERSONAL SPECIALITATE** | **35** |
|  | PERSONAL CU FUNCŢII ADMINISTRATIVE, GOSPODĂRIRE, ÎNTREŢINERE-REPARAŢII, DESERVIRE | |
| 1 | Administrator/inspector de specialitate/referent de specialitate | 1 |
| 2 | Magaziner/inspector de specialitate/referent de specialitate | 1 |
| 3 | Economist | 1 |
| 4 | Bucătar | 5 |
| 5 | Muncitor întreţinere | 1 |
| 6 | Fochist | 3 |
| 7 | Spălătoreasă | 2 |
| 8 | Îngrijitor curăţenie | 4 |
| 9 | Şofer | 1 |
|  | **TOTAL PERSONAL ADMINISTRATIV** | **19** |
|  | **TOTAL POSTURI** | **54** |

Anexa 5

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **-** CENTRUL DE ZI : cu o capacitate de 30 beneficiari

|  |  |  |
| --- | --- | --- |
| Nr.  Crt. | Funcția | Număr de posturi |
| **PERSONAL DE CONDUCERE** | |
| 1 | Șef complex | 1 |
|  | **PERSONAL DE SPECIALITATE** | |
| 2 | Asistent social | 1 |
| 3 | Psiholog | 1 |
| 4 | Kinetoterapeut | 2 |
| 5 | Asistent medical | 1 |
| 6 | Terapeut ocupational/instructor ergoterapie | 4 |
| **PERSONAL CU FUNCȚII ADMINISTRATIVE, GOSPODĂRIRE, ÎNTREȚINERE-REPARAȚII, DESERVIRE** | | |
| 7 | Economist | 1 |
| 8 | Administrator | 1 |
| 9 | Muncitor calificat întreținere | 1 |
| 10 | Îngrijitor curățenie | 1 |
|  | **TOTAL PERSONAL** | **14** |

Anexa 6

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Locuința Protejată nr.1 –** capacitate 8 beneficiari

|  |  |  |
| --- | --- | --- |
| Nr.  Crt. | Funcția | Număr de posturi |
| **PERSONAL DE SPECIALITATE** | |
| 1 | Asistent medical | 2 |
| 2 | Infirmieră | 2 |
| **PERSONAL CU FUNCȚII ADMINISTRATIVE, GOSPODĂRIRE, ÎNTREȚINERE- REPARAȚII, DESERVIRE** | | |
| 3 | Muncitor calificat bucătărie | 1 |
|  | TOTAL PERSONAL | **5** |

Anexa 7

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Locuința Protejată nr. 2 -** capacitate 8 beneficiari

|  |  |  |
| --- | --- | --- |
| Nr.  Crt. | Funcția | Număr de posturi |
| **PERSONAL DE SPECIALITATE** | |
| 1 | Asistent medical | 2 |
| 2 | Infirmieră | 2 |
| **PERSONAL CU FUNCȚII ADMINISTRATIVE, GOSPODĂRIRE, ÎNTREȚINERE- REPARAȚII, DESERVIRE** | | |
| 3 | Muncitor calificat bucătărie | 1 |
|  | TOTAL PERSONAL | **5** |

Anexa 8

la Hotărârea consiliului județean nr. \_\_\_\_\_/\_\_\_\_\_\_\_\_\_\_\_\_\_

Structura de personal **- Locuința Protejată nr. 3 -** capacitate 8 beneficiari

|  |  |  |
| --- | --- | --- |
| Nr.  Crt. | Funcția | Număr de posturi |
| **PERSONAL DE SPECIALITATE** | |
| 1 | Asistent medical | 2 |
| 2 | Infirmieră | 2 |
| **PERSONAL CU FUNCȚII ADMINISTRATIVE, GOSPODĂRIRE, ÎNTREȚINERE- REPARAȚII, DESERVIRE** | | |
| 3 | Muncitor calificat bucătărie | 1 |
|  | TOTAL PERSONAL | **5** |